**Labklājības un sociālo jautājumu komitejas sēdes**

**PROTOKOLS Nr. 3**

Jelgavā

2025.gada 23.aprīlī

Sēde sasaukta plkst. 13:00

DARBA KĀRTĪBĀ:

1. **Par papildus informatīvā jautājuma iekļaušanu darba kārtībā.**
2. **INFORMATĪVS. Dienesta ziņojums par 2025.gada 17.janvāra rīkojuma Nr. JNP/3-8/25/33 izpildi.**
3. **Par grozījumiem Jelgavas novada Sociālā dienesta nolikumā.**

PAPILDUS DARBA KĀRTĪBĀ:

1. **INFORMATĪVS. Ziņojums par pašvaldības teritoriālo vienību, iestāžu un funkciju centralizāciju un darba grupas rezultātu.**

Sēdi atklāj plkst. 13:00. Sēde ir atklāta.

Nodrošināta dalība sēdē videokonferences režīmā MS Teams.

Tiek veikts sēdes audioieraksts.

**Sēdi vada** – Labklājības un sociālo jautājumu komitejas priekšsēdētāja vietniece **Ilze Vītola**

Sēdi protokolē: vec. lietvede Inta Skvirecka

**Sēdē piedalās**

- Labklājības un sociālo jautājumu komitejas locekļi:

Andris Ozoliņš - piedalās (MS Teams)

Emīls Dobrājs - piedalās (MS Teams)

Gundars Liepa - piedalās (MS Teams)

Ilze Vītola - piedalās (MS Teams)

Juris Razživins - piedalās (MS Teams)

Uldis Ainārs - nepiedalās

Vidmants Rinkuns - nepiedalās (attaisnojoši)

Irina Dolgova - piedalās

Pēteris Veļeckis - piedalās (MS Teams)

-izpilddirektora vietn. saimnieciskajos jautājumos Ingus Zālītis

Videokonferencei MS Teams pieslēgušies deputāti, pašvaldības administrācijas darbinieki, nodaļu, iestāžu vadītāji un citi: Dina Tauriņa, Sandra Kalvāne, Arnolds Prohorovs, Dagnija Špele, Olga Ozoliņa, Zinaīda Egle, Lelde Podniece-Jostmane, Lana Lakstīgala-Viatere, Silvija Zīberte, Kaspars Sniedzītis, Karīna Voitkāne, Ilze Āna, Daiga Liepa, Daiga Rīgava, Eva Segliņa, Iveta Strēlniece, Jeļena Šokele, Viktorija Zāģere, Aļona Virviča-Jansone, Līga Savicka, Rita Borščevska, Agrita Olehnoviča, Ilze Matusa, Krista Ribakova, Maija Lasmane, Inese tarvida, Rūdolfs Knope, Laila Čima, Līga Grīnvalde, Aivars Brikmanis, Juta Kaziņa, Kārlis Kindzulis, Raitis Silamednis, Marita Rikmane, Kristīne Strūberga, Solveiga Alksne.

1. **Par papildus informatīvā jautājuma iekļaušanu darba kārtībā**

Sēdes vadītāja I.Vītola informē par darba kārtībā iekļautajiem jautājumiem un vienu papildus informatīvo jautājumu, par kura iekļaušanu darba kārtībā jānobalso. Tā kā citu priekšlikumu, iebildumu nav, aicina balsot.

Balsošanas rezultāti: **PAR – 5** (Emīls Dobrājs, Ilze Vītola, Irina Dolgova, Juris Razživins, Pēteris Veļeckis); **PRET – nav**; **ATTURAS – 1** (Andris Ozoliņš(mutiski)),

NOLEMJ: **atbalstīt** darba kārtības papildināšanu ar informatīvo jautājumu *Ziņojums par pašvaldības teritoriālo vienību, iestāžu un funkciju centralizāciju un darba grupas rezultātu.*

Sēdes vadītāja I.Vītola aicina I.Zālīti ziņot:

1. **Dienesta ziņojums par 2025.gada 17.janvāra rīkojuma Nr. JNP/3-8/25/33 izpildi**

Izpilddirektora vietnieks saimnieciskajos jautājumos I.Zālītis sniedz informāciju par 2025.gada martā un aprīlī līdz šim brīdim paveikto procesu par Jelgavas novada pašvaldības un SIA “Lielvircava AGRO” savstarpēji noslēgtā nedzīvojamo telpu nomas līguma Nr.JNP/5-34.3/22/306 izpildi: 2025. gada 20. martā saņemta SIA Lielvircava AGRO atbildes vēstule (reģ. Nr. JNP/3-16/25/1010) “Par rēķinos ietverto izmaksu pamatotību” uz 2025.gada 20.februāra Pašvaldības vēstuli Nr.JNP/3-18/25/210 “Par rēķinos ietverto izmaksu pamatotību”. Vēstulē nav sniegta atbilde pēc būtības, kā rezultātā nav iespējams izvērtēt rēķinos ietverto izmaksu pamatotību. Sagatavota atbildes vēstule SIA “Lielvircava Agro” ar atkārtotu pieprasījumu sniegt rēķinos ietverto izmaksu pamatotību, kā arī sniegta informācija par sagatavoto vienošanās projektu par grozījumiem 2022. gada 30. decembra līgumā Nr. JNP/5-34.3/22/306 "Nedzīvojamo telpu nomas līgums". Sagatavota vienošanās par grozījumiem 2022. gada 30. decembra līgumā Nr. JNP/5-34.3/22/306 "Nedzīvojamo telpu nomas līgums".

JAUTĀ: sēdes vadītāja I.Vītola, vai deputātiem ir jautājumi par ziņojumu?

JAUTĀ: I.Dolgova

ATBILD: I.Zālītis

JAUTĀ: J.Razživins

ATBILD: I.Zālītis

DEBATES: J.Razživins, I.Dolgova, I.Vītola, I.Dolgova

Labklājības un sociālo jautājumu komiteja pieņem zināšanai ziņojumu.

Sēdes vadītāja I.Vītola aicina I.Ānu ziņot:

1. **Par grozījumiem Jelgavas novada Sociālā dienesta nolikumā**

ZIŅO:Sociālā dienesta vadītāja I.Āna iepazīstina ar lēmumprojektu par grozījumiem Jelgavas novada Sociālā dienesta nolikumā. (lēmumprojekts pielikumā)

JAUTĀ: sēdes vadītāja I.Vītola, vai deputātiem ir jautājumi par lēmumprojektu?

Jautājumu nav.

AICINA: sēdes vadītāja I.Vītola balsot par sagatavotā lēmumprojekta virzīšanu uz domes sēdi.

Balsošanas rezultāti: **PAR – 6** (Andris Ozoliņš, Gundars Liepa, Ilze Vītola, Irina Dolgova, Juris Razživins, Pēteris Veļeckis); **PRET – nav**; **ATTURAS – nav**,

NOLEMJ: **atbalstīt** lēmumprojektu par grozījumiem Jelgavas novada Sociālā dienesta nolikumā un virzīt to apstiprināšanai uz domes sēdi.

Sēdes vadītāja I.Vītola aicina I.Zālīti ziņot:

1. **Ziņojums par pašvaldības teritoriālo vienību, iestāžu un funkciju centralizāciju un darba grupas rezultātu**

Izpilddirektora vietnieks saimnieciskajos jautājumos I.Zālītis -

Pamatojoties uz Jelgavas novada pašvaldības izpilddirektora 2025. gada 16. janvāra rīkojumu Nr. JNP/3-2/25/22 "Par pašvaldības teritoriālo vienību, iestāžu un funkciju centralizāciju" (turpmāk – Rīkojums), informēju par tā izpildes gaitu.

1. Laika posmā no Rīkojuma izdošanas dienas līdz šim brīdim ir notikušas astoņas darba grupas sanāksmes, kas ir protokolētas un pievienotas dokumentu vadības sistēmā "Namejs";
2. Izglītības, sporta, labklājības un kultūras jomu pārstāvjiem tika uzdots iesniegt darba grupai informāciju, sagatavojot priekšlikumus par iestāžu un struktūrvienību plānoto izdevumu samazinājumu 2025. gada budžetā. Informācija tika iesniegta, aizpildot pielikumā esošo tabulu "Rīcības plāns", klasificējot izdevumus pēc to veida (atlīdzība, uzturēšana, pabalsti) un funkcijas (PF – pašvaldības funkcija; BI – brīvprātīgā iniciatīva; AF – atbalsta funkcija).
3. Lai nodrošinātu iespēju veikt detalizētu izvērtējumu, Labklājības pārvaldei uzdots iesniegt papildus informāciju līdz 2025. gada 22. aprīlim.
4. Ir izstrādāts Audita nodaļas sagatavots izvērtējums Par Jelgavas novada pagasta pārvalžu tehniskā personāla izmantošanas efektivitāti.
5. Ņemot vērā funkcionālās kategorijas ir aprēķināts provizoriskais budžeta samazinājums 2026. gada budžetam EUR izteiksmē un procentuālā īpatsvarā pret 2025. gada apstiprināto budžetu.
6. Veikts pagastu pārvalžu infrastruktūras izvērtējums, nosakot konkrētus vērtēšanas kritērijus.
7. Apkopota informācija par pagastu pārvalžu vadītāju amata pienākumiem, kā arī pakalpojumiem, kas tiek sniegti pagastu pārvaldēs (KAC).
8. Darba grupā papildus tika pieaicināti dažādu jomu speciālisti, kā arī domes vadība – D. Tauriņa un I. Dolgova.papildus darba grupā tika pieaicināti dažādu jomu speciālisti un domes vadība (D.Tauriņa, I.Dolgova);

Ņemot vērā, ka informācijas apkopošanas un analīzes process ir bijis apjomīgs un ietver dažādu jomu specifiskas nianses, tai skaitā iestāžu funkciju, personāla noslodzes un sniegto pakalpojumu izvērtējumu, kā arī nepieciešamību nodrošināt informācijas salāgošanu ar budžeta plānošanas prasībām un normatīvo regulējumu, lūdzu pagarināt Rīkojuma izpildes termiņu līdz **2025. gada 16. maijam**, lai nodrošinātu pamatotu un stratēģiski pārdomātu lēmumu pieņemšanu.

JAUTĀ: sēdes vadītāja I.Vītola, vai deputātiem ir jautājumi?

JAUTĀ: I.Dolgova

ATBILD: I.Zālītis

Labklājības un sociālo jautājumu komiteja pieņem zināšanai ziņojumu.

Sēdi slēdz plkst.13:40

*\*Detalizēts sēdes atspoguļojums pieejams audioierakstā.*

Sēdes vadītāja,

Labklājības un sociālo jautājumu komitejas priekšsēdētāja vietn. I.Vītola

Protokoliste I.Skvirecka

2025.gada 25.aprīlī

DOKUMENTS PARAKSTĪTS AR DROŠU ELEKTRONISKO PARAKSTU UN

SATUR LAIKA ZĪMOGU